Næsten 8000 blev taget af Politiet under påskedagenes landsdækkende fart- og spirituskontrol

109 af de standsede trafikanter havde fået for meget at drikke til at køre og blev derfor sigtet for spirituskørsel. Heraf de 14 på knallert, men det gør ingen forskel i forhold til færdselsloven. Samtid blev fem sigtet for at køre, mens de var påvirkede af narkotika eller medicin. Mens der især var fokus på spritbilisterne i helligdagene, var det fartsynderne, politiet kiggede ekstra efter de øvrige dage. I løbet af dette års kontrol blev 6.304 trafikanter sigtet for at køre for hurtigt. 227 af dem trådte så hårdt på speederen, at de står til en betinget frakendelse af kørekortet. Det er dobbelt så mange som fik frakendt kørekortet sidste år.